ไอ อีจิมะ

ไอ อีจิมะ (; 31 ตุลาคม พ.ศ. 2515 — 17 ธันวาคม พ.ศ. 2551) มีชื่อจริงว่า มัตสึเอะ โอกูโบะ () บางแห่งว่า มิตสึโกะ อิชิอิFrom porn to pop culture  จาก Japan Today เป็นนักแสดงภาพยนตร์เอวีชาวญี่ปุ่น  เกิดที่กรุงโตเกียว ประเทศญี่ปุ่น มีชีวิตยากลำบากตั้งแต่วัยเด็ก ถูกข่มขืนตั้งแต่เป็นวัยรุ่น จนต้องทำแท้ง จึงหนีออกจากบ้านไปทำงานในร้านคาราโอเกะ เป็นนักเต้นเปลือย เป็นนางแบบถ่ายรูปในนิตยสาร และแสดงในรายการโทรทัศน์สำหรับผู้ใหญ่

อีจิมะ เริ่มแสดงภาพยนตร์เอวีในปี พ.ศ. 2535 และมีชื่อเสียงอย่างรวดเร็ว มีผลงานประมาณ 100 เรื่อง จนกระทั่งออกจากวงการในปี พ.ศ. 2536 TV Stars - Ai Iijima จาก Japan-Zone
หลังออกจากวงการ อีจิมะมีผลงานร้องเพลง เป็นพิธีกรรายโทรทัศน์อย่างสม่ำเสมอ

ในปี พ.ศ. 2543 ตีพิมพ์หนังสือชื่อ Platonic Sex เป็นนิยายกึ่งอัตชีวประวัติ เกี่ยวกับชีวิตของเด็กสาวคนหนึ่งที่หนีออกจากบ้าน และสุดท้ายต้องมาประกอบอาชีพนางเอกภาพยนตร์เอวี  และกลายเป็นหนังสือติดอันดับยอดขายดีถึง 1.7 ล้านเล่ม From AV to TV, Ai Iijima faces the final curtain after doing it 'her way' จาก Mainichi Daily ได้รับการแปลเป็นภาษาเกาหลี ภาษาจีน ภาษาสเปน ภาษาอิตาลี ภาษาอังกฤษ และภาษาไทย ฉบับภาษาไทย ใช้ชื่อว่า รักหลากมิติ ของ ไอ อีจิมา  และถูกนำมาสร้างเป็นซีรีส์ความยาว 4 ชั่วโมง และเป็นภาพยนตร์กำกับโดย มาซาโกะ มัตสึอูระ ออกฉายในปี พ.ศ. 2545 

ไอ อีจิมา มีปัญหาด้านสุขภาพ ป่วยเป็นโรคไต จนต้องประกาศอำลาวงการโทรทัศน์ไป แต่ยังคงร่วมรณรงค์เกี่ยวกับโรคเอดส์ และเขียนเว็บบล็อกส่วนตัวอย่างสม่ำเสมอ แต่ได้ขาดหายไปในระยะหลัง จนกระทั่งถูกพบศพในห้องพักของเธอ เมื่อวันที่ 24 ธันวาคม พ.ศ. 2551 โดยเจ้าหน้าที่ตำรวจกล่าวว่าเธอเสียชีวิตมาแล้วประมาณ 7 วัน ต่อมาตำรวจได้ประกาศว่าเธอเสียชีวิตเพราะโรคปอดบวม

 อ้างอิง 

 แหล่งข้อมูลอื่น 




หมวดหมู่:นักแสดงญี่ปุ่น
หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงค่ายอลิซเจแปน
หมวดหมู่:นักร้องญี่ปุ่น
หมวดหมู่:นางแบบญี่ปุ่น
หมวดหมู่:บุคคลจากโตเกียว
หมวดหมู่:ผู้มีชื่อเสียงทางโทรทัศน์ชาวญี่ปุ่น
หมวดหมู่:เสียชีวิตจากโรคปอดบวม